അഫ്ഗാന് വിഷയം ചര്ച്ച ചെയ്യാന് ഇന്ത്യയില് സുരക്ഷാ ഉപദേഷ്ടാക്കളുടെ യോഗം വരില്ലെന്ന് പാക് സുരക്ഷാ ഉപദേഷ്ടാവ് വിമര്ശിച്ച് ഇന്ത്യ ന്യൂഡല്ഹി: അഫ്ഗാന് വിഷയം ചര്ച്ച ചെയ്യാന് വിളിച്ച വിവിധ രാജ്യങ്ങളിലെ ദേശീയ സുരക്ഷാ ഉപദേഷ്ടാക്കളുടെ യോഗത്തില് പങ്കെടുക്കില്ലെന്ന് പാകിസ്താന്. പാക് ദേശീയ സുരക്ഷാ ഉപദേഷ്ടാവ് മൊയീദ് യൂസുഫ് ആണ് ഇക്കാര്യം അറിയിച്ചത്. ഈ മാസം 10 ന് ഡല്ഹിയിലാണ് യോഗം ചേരുക. അഫ്ഗാനില് താലിബാന് ഭരണം പിടിച്ചതിന് ശേഷം രാജ്യത്തെ സ്ഥിതിഗതികള് വിലയിരുത്താനും മറ്റ് രാജ്യങ്ങള്ക്ക് ഭീഷണി ഒഴിവാക്കാനുളള നടപടികള് ആലോചിക്കാനുമാണ് ദേശീയ സുരക്ഷാ ഉപദേഷ്ടാക്കളുടെ യോഗം വിളിച്ചത്. ചൈന, റഷ്യ, തജികിസ്താന് തുടങ്ങിയ രാജ്യങ്ങളിലെ ദേശീയ സുരക്ഷാ ഉപദേഷ്ടാക്കളെയാണ് ക്ഷണിച്ചിരിക്കുന്നത്. ഇന്ത്യയുടെ ദേശീയ സുരക്ഷാ ഉപദേഷ്ടാവ് അജിത് ഡോവല് മുന്കൈയ്യെടുത്താണ് യോഗം ചേരുന്നത്. താലിബാന് അധികാരത്തിലേറിയ ശേഷം ആദ്യമായിട്ടാണ് ഇത്തരത്തില് വിഷയം ചര്ച്ച ചെയ്യാന് വിവിധ രാജ്യങ്ങളിലെ ദേശീയ സുരക്ഷാ ഉപദേഷ്ടാക്കള് ഒന്നിക്കുന്നത്. ദേശീയ സുരക്ഷാ കൗണ്സില് സെക്രട്ടറിയേറ്റ് കഴിഞ്ഞ മാസമാണ് കോണ്ഫറന്സിന്റെ ക്ഷണക്കത്ത് എല്ലാവര്ക്കും അയച്ചത്. ഡല്ഹിയിലെ എംബസികള് വഴി നയതന്ത്ര കത്തിടപാടുകള്ക്ക് തുല്യമായിട്ടായിരുന്നു നടപടികള്. അഫ്ഗാനിലെ വിവിധ ഭീകരസംഘങ്ങള് ഉയര്ത്തുന്ന വെല്ലുവിളിയും മയക്കുമരുന്ന് കടത്ത് തടയാനുമുളള വഴികളും അഭയാര്ത്ഥി നീക്കവുമാണ് കോണ്ഫറന്സില് പ്രധാനമായും ആലോചിക്കുക.